
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση στην περιοχή Μεσοχώρας του Νομού 

Άρτας υπέρ και με δαπάνη της ΔΕΗ. 1 

Κήρυξη αναδασωτέας έκτασης (2,078) στρεμμάτων στη θέση Στα- 
νατόπι της περιφέρειας Κοινότητας Ζευγολατίου του Νομού Κο¬ 
ρινθίας . 2 

Κήρυξη αναδασωτέας έκτασης (0,929) στρεμμάτων στη θέση 

του έργου «αρδευτικά δίκτυα Ιεράπετρας Κρήτης». 4 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή οδού Παράκαμψης Ναυπάκτου. .. 5 
Ανακοίνωση παρακατάθεσης αποζημίωσης απαλλοτριωθέντων ακι¬ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Β, 1232/1792 (1) 

Αναγκαστική απαλλοτρίωση στην περιοχή Μεσοχώρας του Νομού Άρ¬ 
τας υπέρ και με δαπάνη της ΔΕΗ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

' Εχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β. Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του ΑΝ 1566/1950 «περί κυρώσεως 
της μετά του οίκου «ΕΒΑ300 συναφθείσης την 20ην Ιουλίου 1950 
συμβάσεως κλπ», όπως έχουν κυρωθεί, τροποποιηθεί και συμπληρωθεί 
με το (Ίόμο 1633/1951. 

4. Τ™ απόφαση του Διοικητικού Συμβουλίου της Δημοσίας Επιχει- 


ρήσεως Ηλεκτρισμού με αριθ. (206)191/18.8.88 (Συνεδρίασή του με 
αριθ. 27/18.8.88), αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή της οδού προσπέλασης της 
ΔΕΗ προς το σταθμό παραγωγής του ΤΗΕ Μεσοχώρας και την εξα¬ 
σφάλιση χώρου αποθέσεως προϊόντων εκσκαφής, εκτάσεων συνολικού 
εμβαδού 287.920μ 2 με τα συστατικά και τα παραρτήματά τους, που 
βρίσκονται στην διοικητική περιφέρεια της Κοινότητας Καψάλων του 
Νομού Άρτας και φαίνονται με κλίμακα 1:5000 και με τα στοιχεία Α 
εμβαδού 160.420 Μ 2 και Β - εμβαδού 127.500 Μ 2 στο 1401 ΣΗΕΛ 
006-002/19.7.88 απλό διάγραμμα οριζοντιογραφίας, που έχει συντα¬ 
χθεί από την αρμόδια Υπηρεσία της Δημόσιας Επιχείρησης Ηλεκτρι¬ 
σμού και έχει θεωρηθεί στις 12.9.1988 από την αρμόδια Διεύθυντή του 
Υπουργείου Βιομηχανίας Ενέργειας και Τεχνολογίας Αν. Γαζέλα. 

Η απαλλοτρίωση αυτή, κηρύσσεται σύμφωνα με τις διατάξεις της πα- 
ραγρ. 2 του άρθ. 2 του Ν. Δ/τος 797/1971 λόγω της σημασίας που 
έχει το έργο για την οικονομική ανάπτυξη της χώρας, χωρίς να τηρη¬ 
θούν οι λοιποί όροι και προϋποθέσεις. 

Ορίζουμε προθεσμία σύνταξης του κτηματολογικού διαγράμματος 
και κτηματολογικού πίνακα 6 μηνών από τη δημοσίευση της απόφασης 
αυτής. 

Η απαλλοτρίωση κηρύσσεται υπέρ της Δημοσίας Επιχειρήσεως Ηλε¬ 
κτρισμού και με δαπάνη της. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 25 Νοεμβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ. ΕΝΕΡ. & ΤΕΧΝΟΛΟΓΙΑΣ 

ΔΗΜΗΤΡΗΣ ΤΣΟΒΟΛΑΣ Α. ΠΕΡΟΝΗΣ 

- ♦- 

Αριθ. 2193 1 (2) 

Κήρυξη αναδασωτέας έκτασης (2,078) στρεμμάτων στη θέση Στανα- 

τόπι της περιφέρειας Κοινότητας Ζευγολατίου του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «Περί προστασίας των Δασών κλπ» 
και ειδικότερα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας 

α) 160417/1180/8.7.80 

β) 182447/3049/24.9.80 

5. Ότι η έκταση που αναφέρεται στο θέμα αποψιλώθηκε παρανομα 
απο τη Δέσποινα σύζυγο Πέτρου Ίσσαρη κάτοικο Ζευγολατίου και σύμ¬ 
φωνα με την αριθ. 5424/17.11.1988 πρόταση του Δασαρχείου Κόριν¬ 
θου επιβάλλεται να κηρυχθεί αναδασεωτεά, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης με φυσική αναγέννηση ώστε ν’ αποκλειστεί η διά¬ 
θεση αυτής για άλλο προορισμό τη Δημόσια δασική έκταση εμβαδού δύο 
στρεμμάτων και εβδομήντα οκτώ τετραγωνικών μέτρων (2078) που 
βρίσκεται στη θέση «Στανοτόπι» της περιφέρειας Κοινότητας Ζευγολα- 
τίου. 

Προσδιορίζεται με τα στοιχεία ΑΒΓΔΕΖΑ και έχει όρια: 

Ανατολικά: Με καμμένο δημόσιο δάσος του οποίου η έκταση κηρύ¬ 
χθηκε αναδασωτέα με την αριθ. 983/10.6.86 απόφαση Νομάρχου 
Κορίνθου. 

Δυτικά: Με δημόσιο δάσος. 



Βόρεια: Με κτήμα και οικία ιδίας και λωρίδα δημόσιου δάσους. 

Νότια: Με δημόσιο δάσος. 

όπως φαίνεται στο συνημμένο τοπογραφικό διάγραμμα που αποτελεί 
αναπόσπαστο μέρος της αποφάσεως αυτής. 

Η απόφαση αυτή να ισχύει από της κοινοποιήσεως της αρμοδίως 
(αρθρ. 41 Ν. 998/79) και προ της δημοσιεύσεώς της στην Εφημερίδα 
της Κυβερνήσεως (37 Ν. 3200/55). 

Κόρινθος, 24 Νοεμβρίου 1988 

Ο Νομάρχης 
ΔΗΜ. ΚΩΤΣΟΠΟΤΛΟΣ 

Αριθ. 2194 (3) 

Κήρυξη αναδασωτέου; έκτασης (0,929) στρεμμάτων στη θέση Τσούκιζα 
της περιφέρειας Κοινότητας Στιμάγκας του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
' Εχοντας υπόψη: 

Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «Περί προστασίας των Δασών κλπ» 
και ειδικότερα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας 

α) 160417/1180/8.7.80 

β) 182447/3049/24.9.80 

5. Ότι η έκταση που αναφέρεται στο θέμα αποψιλώθηκε παράνομα 
άπο το Γεώργιο Βασ. Μπούμη κάτοικο Αθηνών (Φαιδριάνδρων 87-91 
Άνω Κυψέλη) και σύμφωνα με την αριθ. 5490/21.11.1988 πρόταση 
του Δασαρχείου Κορίνθου επιβάλλεται να κηρυχθεί αναδασεωτεά, απο¬ 


φασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης με φυσική αναγέννηση ώστε ν’ αποκλειστεί η διά¬ 
θεση αυτής για άλλο προορισμό τη Δημόσια δασική έκταση εμβαδού εν- 
νιακοαίων είκοσι εννέα (929) τετραγωνικών μέτρων που βρίσκεται στη 
θέση «Τσούκιζα» της περιφέρειας Κοινότητας Στιμάγκας. 
Προσδιορίζεται με τα στοιχεία ΑΒΓΔΕΑ και έχει όρια: 

Ανατολικά: Με αγρό και αγροτικό δρόμο 
Δυτικά: Με δημόσια δασική έκταση 
Βόρεια: Με αγρό 

Νότια: Με δημόσια δασική έκταση και αγροτικό δρόμο 
όπως φαίνεται στο συνημμένο τοπογραφικό διάγραμμα που αποτελεί 
αναπόσπαστο μέρος της αποφάσεως αυτής. 

Η απόφαση αυτή να ισχύει από της κοινοποιήσεως της αρμοδίως 
(αρθρ. 41 Ν. 998/79) και προ της δημοσιεύσεώς της στην εφημερίδα 
της Κυβερνήσεως (αρθ. Ν. 3200/55). 

Κόρινθος, 24 Νοεμβρίου 1988 

Ο Νομάρχης 
ΔΗΜ. ΚΩΤΣΟΠΟΥΛΟΣ 

Αριθ. 7130 (4) 

Κήρυξη αναγκαστικής απαλλοτρίωσης για την κατασκευή δικτύων του 
έργου «αρδευτικά δίκτυα Ιεράπετρας Κρήτης». 

Ο ΝΟΜΑΡΧΗΣ ΛΑΣΙΘΙΟΤ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως» σε συνδυασμό με τις διατάξεις του Ν.Δ. 532/70 «περί συμπλη- 
ρώσεως των διατάξεων «περί διοικητικής αποκεντρώσεως». 

2. Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» σε συνδυασμό με τις διατάξεις του ΒΔ 139/71 «περί της αρμο¬ 
διότητας των Νομαρχών προς κήρυξη αναγκαστικών τινών απαλλοτρι¬ 
ώσεων». 

3. Τις διατάξεις του άρθρου 33 του Ν. Δ/τος 3881/1958 «περί έρ¬ 
γων εγγύων βελτιώσεων». 

4. Το έγγραφο της 1η Δ.Ε.Κ.Ε. με αριθμ. πρωτ. 1296/498/ 
7.11.88 που μας προτείνει την κήρυξη της απαλλοτρίωσης, αποφασί¬ 
ζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικώτερα για την κατασκευή αρδευτικών δικτύων στην 
Ιεράπετρα έκτασης συνολικού εμβαδού 6318,20Μ 2 που βρίσκεται στην 
παρακάτω περιοχή: 

ΤΖΑ κλάδος Κ 205-Τ405, Κ 206-Ϊ406, Κ 180-Υ344 

ΤΖΑ κλάδος Κ 209-Ϊ416, Κ 403-Τ419, (Κ 210.1-Ϊ419) 

ΤΖλ κλάδος Κ 185-Ϊ360, Κ 185-Τ362, Κ 208-ϊ 415 

όπως η έκταση τούτη απεικονίζεται σε τρία από Ιανουάριο του 88 
κτηματολογικά διαγράμματα, σε ένα από Μάιο 88 και σε ένα από Αύ¬ 
γουστο 88 κτηματολογικά διάγραμμα και στους αντίστοιχους κτηματο- 
λογικούς πίνακες του μελετητή Γ. Μπαλάσκα της Αθηναϊκής Τεχνικής 
Α.Ε και που έχει θεωρήσει ο Προϊστάμενος της 1η Δ.Ε.Κ.Ε. Γεώργιος 
Πρατικάκης στις 1.11.88. 

Η απαλλοτρίωση κηρύσσεται υπέρ του Δημοσίου και με δαπάνη του 
που θα αντιμετωπιστεί από τις πιστώσεις για έργα Δημοσίων Επενδύ¬ 
σεων (αριθμός έργου <8572600 Δ.Ε.). 

Η δαπάνη αποζημίωσεως των απαλλοτριουμένων ακινήτων ανέρχε¬ 
ται καθώς προκύπτει απο τον πίνακα προεκτιμήσεως στο ποσό των 
2.527.280 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος 29 Νοεμβρίου 1988 

Ο Νομάρχης 
Γ. ΤΖΑΝΑΚΑΚΗΣ 

-—♦- 

ΑΝΑΚΟΙΝΩΣΕΙΣ 

Αριθ. Α12α/1920 οικ/ΦΙΑιτ. (5) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή οδού Παράκαμψης Ναυπάκτου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί αναγκα¬ 
στικών απαλλοτριώσεων» και 2) Τις διατάξεις του Π.Δ/τος 69/8.2.88 
(ΦΕΚ 28/16.2.88 τ.Α') για του Οργανισμό της Γεν. Γραμματείας 
Δημ. Έργων γνωστοποιούμε: 

Σε όσους έχουν ή διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την αριθ. Π.701/163/10.2.86 
κοινή απόφαση των Υπουργών Οικονομικών και Δημ. Έργων (ΦΕΚ 
182/86 τ.Δ') για την κατασκευή οδού παράκαμψης Ναυπάκτου τμήμα 
Β' (από οδό προς Θέρμο χθ.0+000 έως χείμαρρο Σκά χ.θ. 
5+712,45). 

β) Τους ενυπόθηκους δανειστές και τους τρίτους διεκδικητές των από 
αριθ. ΚΠ 1 έως & 42 ακινήτων αυτών, ότι η αποζημίωση της εδαφικής 
επιφάνειας και των επικειμένων της όπως περιγράφονται στο σχετικό 
κτηματολογικά πίνακα, που καθορίστηκε με την 162/11.6.87 από¬ 
φαση του Μον. Πρωτ. Μεσολογγίου έχει παρακατατεθεί στο Γραφείο 
Παρ/κών Ναυπάκτου. 

Σχετικά έχει εκδοθεί το 6973/8.12.1988 γραμμάτιο σύστασης πα¬ 
ρακαταθήκης ποσού δρχ. είκοσι έξι εκατομμυρίων επτακοσίων δέκα 


επτά χλιάδων εκατόν πενήντα (26.717.150). 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 8 Δεκεμβρίου 1988 

Ο Διευθυντής 

Κ. ΔΕΣΥΠΡΗΣ 

Αριθ. 6240 (6) 

Ανακοίνωση παρακατάθεσης αποζημίωσης απαλλοτριωθέντων ακινή¬ 
των για την εκτέλεση οδοποιητικών έργων προς Κέντρο Υγείας Μα- 
ντουδίου Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Ως Πρόεδρος του Διοικ. Συμβουλίου του Ν. Ταμείου 

Σύμφωνα με τα άρθρα 7 & 8 του Ν.Δ. 797/70 «περί αναγκαστικών 
απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας για ακίνητα 
που απαλλοτριώθηκαν αναγκαστικά με την αριθ. 1602/191/27.2.85 
απόφαση του Νομάρχη Εύβοιας (ΦΕΚ 89/Γ/8.3.1985). 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών ότι αποζημίωση της εδαφικής επιφάνειας και των επικει¬ 
μένων της, όπως περιγράφονται στο σχετικό κτηματολογικά πίνακα, 
και που καθορίστηκε με την αριθ. 141/1987 απόφαση του Μονομελούς 
Πρωτοδικείου Χαλκίδας έχει παρακατεθεί στο Ταμείο Παρακαταθηκών 
και Δανείων. 

Σχετικά έχει εκδοθεί το αριθ. 17213/7/12/1988 γραμμάτιο σύ¬ 
στασης παρακαταθήκης ποσού δρχ. 1.913.500 του γραφείου Παρ/ 
κών Χαλκίδας. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Χολκίδα, 7 Δεκεμβρίου 1988 

Ο Νομάρχης 
Ως Πρόεδρος του Ν.Τ.Ε. 

ΝΙΚ. ΜΙΧΑΛΟΠΟΥΛΟΣ 

-ψ- 

Αριθ. 19643/1.12.1988 (7) 

Ανακοίνωση παρακαταθέσεως αποζημιώσεως για απαλλοτρίωση ακι¬ 
νήτων για την κάλυψη του χειμάρου Σλαμιοινού Ν. Ηρακλείου. 

Η ΝΟΜΑΡΧΗΣ ΗΡΑΚΛΕΙΟΥ 

Σύμφωνα με τα άρθρα 7 και 8 του Ν.Δ. 797/1971 «περί αναγκαστι¬ 
κών απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητοις σε ακίνητα 
που απαλλοτριώθηκαν αναγκαστικά με τη 19738 π.ε./1987 απόφαση 
του Νομάρχη Ηρακλείου για την κάλυψη του χειμάρου Σλαμιανού από 
Λιμάνι Ηρακλείου μέχρι Λεωφ. Ικάρου. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
η οποία καθορίσθηκε με την 19738 π.ε./1987 απόφαση του Νομάρχη 
Ηρακλείου έχει παρακατατεθεί στο Γ ραφείο Παρ/κων και Δανείων Α' 
Ηρακλείου. 

Σχετικά έχει εκδοθεί το 45627/14.11.1988 γραμμάτιο συστάσεως 
παρακαταθήκης δρχ. 9.940.000 του Γραφείου Παρ/κών και Δανείων 
Α' Ηρακλ. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Ηράκλειο, 28 Νοεμβρίου 1988 

Η Νομάρχης 

ΧΑΡΑ ΑΘΑΝΑΣΑΚΗ - ΜΙΧΑΗΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


